سيدنى وليام بيجو

سيدنى وليام بيجو (انجليزى: Sidney William Bijou) (12 نوفمبر/هاتور 1908 - 11 يونيه/بئونه 2009) كان عالم نفس تنموى امريكانى، عمل طريقه لمعالجة مشاكل الاطفال السلوكيه باستخدام العلاج السلوكى، واللى عن طريقه كانت الأفعال الايجابيه بتتكافئ والسلوكيات السلبيه معظمها بتتطنش بدل ما تتعاقب.

 مبتدء الحياه والتعليم 

بيجو اتولد فى حى أرلينجتون بتاع بالتيمور، ماريلاند، فى 12 نوفمبر/هاتور 1908، وبعدين عزِّل على بروكلين مع اهله لما كان عنده 10 سنين. و فـ سنة 1933 أخد شهادة فى ادارة الأعمال من جامعة فلوريدا. و فـ سنة 1937 اتكافئ بدرجة الماجيستير فى علم النفس من جامعة كولومبيا وبعدين أخد شهادة الدكتوراه فى نفس المجال سنة 1941 من جامعة أيوا. بيجو اشتغل مع يوسف جاستاك وعملو مع بعض "عيار الانجاز واسع المدى"، واللى هو قياس محبوك لمقدرة النفر على الارايه والمفهوميه والاستهجاء والحساب.Reynolds, Cecil R.; and Fletcher-Janzen, Elaine. "Encyclopedia of special education", p. 248. w:en:John Wiley & Sons. 2007. ISBN 0-471-67802-3. Accessed July 23, 2009. و فى الحرب العالميه التانيه، بيجو خدم فى السلاح الجوى العسكرى الامريكانى.Carey, Benedict. "Sidney W. Bijou, Child Psychologist, Is Dead at 100", w:en:The New York Times, July 21, 2009. Accessed July 22, 2009.

 الشغل فى علم النفس 

فى سنة 1946، بيجو اتوظف فى جامعة انديانا اللى قضّى فيها سنتين شغال تحت عالم النفس السلوكى الرائد ب. ف. سكينر. و فى الوقت اللى كان فيه علما نفس الطفل التانين مشغولين ومركزين فى حاجات زى استخدام "العلاج باللعب" عشان يحددو دوافع و أسباب خلل السلوك، بيجو كان بيستخدم التكنيك السلوكى بتاع سكينر عشان يشجع السلوكيات الايجابيه عند الطفل، زى المدح والحَضن والملبِّس (الأرواح). الاطفال اللى كانو بيتحدو او بيستهزئو كانو بيخدو "وقت-بره" ويتفصلو من نشاط المجموعه، وكأن السلوك الوِحِش هو نفسه العقاب، وان أى اضافه عقابيه لكده مش راح يكون ليها تأسير ايجابى. و كانت الفكره هى ان الطفل اللى بيتعزل عن المجموعه بيحاول يتصرف بسلوك كويس عشان يرجع للمجموعه مره تانيه.

واتنقل فى سنة 1948 لجامعة واشنطن، واللى فيها طبق تكنيكات سكينر على الأطفال فى مؤسسة تنمية الطفل، وكتب مع دونالد بير كـُتـُب تدريس كتيره فى المجال ده. الدراسات اللى عملها فى الجامعه بيّنت ان تشجيع السلوكيات الكويسه بينمى سلوكيات كويسه أكتر، لحد مع الأطفال العُنَده واللى التعامل معاهم صعب. أولى ايفار لوفاس من جامعة كاليفورنيا، لوس أنجيلوس، واحد من الباحسين اللى اشتغلو على التحليل السلوكى التطبيقى لعلاج التوحد، عَدِّل تكنيكات بيجو عشان يكوِّن واحد من اكتر التكنيكات المستخدمه النهارده، بتاعت استخدام المكافئات والجوايز عشان تقوية المهارات الاجتماعيه عند الأطفال المتوحدين.

فى سنة 1968، مع دونالد بير، تود ريزلى، و مونتروز ولف، بيجو ابتدا جورنال تحليل السلوك التطبيقى، كجورنال تخصصى بينشر ابحاس عن تحليل السلوك التجريبى وتطبيقاته العمليه.

وبعدين بيجو نقل مرات تانيه بعد كده لجامعة ايلينوي، و جامعة اريزونا (من 1975 لـ 1993) و جامعة نيفادا، رينو (من 1993 لـ2001)، وابتدا فى الجامعات دول برامج سلوكيه متشابهه.

 الحياه الشخصيه 

بيجو مات عنده 100 سنه، فى 11 يونيه/بئونه 2009 فى بيته فى سانتا باربارا، كاليفورنيا، بعد ما كان عزل هناك عشان يعيش مع بنته بعد موت مراته.Morris, Edward K. "Sidney W. Bijou: November 12, 1908 to June 11, 2009" , w:en:Cambridge Center for Behavioral Studies. Accessed July 23, 2009. مراته ماتت سنة 2000 بعد ما كانو متجوزين 67 سنه. اتبقى من صلبه ولد وبنت.

أبنه بيحكى انو مره اخد عربية العيله يتفسح بيها شويه لما كان عنده 15 سنه، والبوليس أفشه. وفـ قسم البوليس، الظابط عرض شوية افكار على الاب عشان يعاقب بيها أبنه. لكن دكتور بيجو رفضهم كلهم، وقال "خلاص، هو كده اتعاقب فعل". و بعد ما الأبن حكى الحكايه قال، "أوقات الموضوع بيجيب همّه ان الواحد يكون أبوه عالم نفس".

 كتابات بيجو 

 التحليل السلوكى لنمو الطفل
 اتجاهات جديده فى تنمية السلوك (مع ايميليو ريبس)
 تعديل السلوك (مع ايميليو ريبس)

 مصادر 

تصنيف:وفيات 2009
تصنيف:سايكولوجيين امريكان
تصنيف:مواليد 1908